# Fogats e Barrinòu

Fogats e Barrinòu$^,$$^,$$^,$ (Fougax-et-Barrineuf en francés) es una comuna lengadociana e non pas foissenca$^,$, situada dins lo departament d'Arièja e la region d'Occitània, ancianament de Miègjorn-Pirenèus.

## Toponimia
### Fogats

La prononciacion es [fu'(ɣ)ats]. La fòrma occitana segon Patrici Pojada es Fogats (segon la prononciacion actuala) o Fogars (segon las fòrmas ancianas). Las fòrmas ancianas son Fogars en 1295, Fogariis en 1313-1314, Faugars en 1318-1325. Segon Dauzat, lo nom de Fogats ven benlèu del latin focacius « (pan) còit al forn », mès aquel nom s'explica pas topograficament.
Segon Negre, citat per Patrici Pojada, lo nom de Fogats ven benlèu del nom de persona Fougat, citat per Mistral, al plural. Patrici Pojada explica que las fòrmas ancianas justifican pas l'ipotèsi de Dauzat. Son de noms que fan pensar als toponimes catalans coma Fogars de la Selva (Filgariis al sègle X) e Fogars de Montclús (Felgars), que son de derivats collectius del latin filex, filicis « feuse, falguièra ». Mès dins l'occitan de l'airal i a pas vocalizacion de l davant g [cf. falgar]; de mai, au de la fòrma de 1318-1325 passa pas a [u] en occitan. La finala prononciada [-ats] pausa un autre problèma : lo grop -rs devolopa un t : ors [uts], travèrs [traβɛts], borsa [butsɔ], mès dins una varianta de falgar, -r es muda. P. Pojada dona pas d'explicacion.

### Barrinòu

La prononciacion es ['βari'nɔw]. I a pas de fòrmas ancianas. Lo nom es un compausat de barri e de l'adjectiu nòu; sembla motivat per una extension de Fogats fòra del limit del vilatge.

## Istòria

Las doas comunautats, inicialament del canton de Belestar, passèron en 1801 al de L'Avelhanet en 1801.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| mai de 2020 | 2026 | Hervé Antoine Laffont | | retirat de quadre |
| març de 2008 | 2020 | Francis Aubert | divèrs esquèrra | emplegat del sector privat |
| març de 1971 | 2008 | Pierre Demay | | |
| | 1971 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 500 | 1 325 | | | | | 1 858 | 1 864 | 1 909 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 549 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 063 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 594 | 542 | 508 | 492 | 506 | 448 | 499 | 506 | 513 |
| 2009 | 2010 |
| 517 521 | 522 528 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 434 abitants e la densitat èra de 13,79 ab/km².

## Véser tanben

* Comunas d'Arièja

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 https://web.archive.org/web/20131227235424/http://www.histariege.com/fougax_et_barrineuf.htm
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 189-190
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 299, a Fougaron
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 93-94
* Portal de Lengadòc